Boletus rhodoxanthus

Boletus rhodoxanthus (Boletus sanguineus var. rhodoxanthus) Boletaceae familiako onddoa da.Askoren iritziz, Boletus purpureus-en barietate bat da.

Sinonimoa:Boletus (Tubiporus) rhodoxanthus.

Deskribapena 
Kapela: 15 cm. arteko diametrokoa du. Leuna eta zurixka, eta ertzetan orban gorrixkak ditu; gainerako kapelaren orbanak eta azalaren arrakalenak ere gorrixkak dira. Azal hau erraz bereiz daiteke, Tubiporus azpigeneroko espezie gutxitan gertatzen dena.

Tutuak: Hori berdexkak, ukitzean urdindu egiten direnak.

Poroak: Hasieran horixkak dira, baina berehala gorrira pasatzen dira, lehenengo erdian eta gero ertzetan, horrela, poroetan bi kolore hori eta gorri erakusten ditu, eta hortik datorkio rhodoxanthus izena.

Hanka: 5-2 x 4-5,2 cm-koa. Erdian lodituta eta ia zilindrikoa. Horia da goiko aldean eta gorri-purpura behean. Ondo markatutako sare gorrixka darama.

Haragia: Hori-sufre kolorekoa, goialdean arin urdintzen da eta oinaren oinarrian gorri-karmin kolorea hartzen du. Fruta-usaina du.

Etimologia: Boletus terminoaren etimologia eztabaidagarria da. Rhodoxanthus berriz, grekotik dator, “rhodos” = arrosa, “xanthos” = horia. Koloreen arabera.

Jangarritasuna 
Toxikoa da gordinik, eta ez da jateko ona kozinatuta.

Nahasketa arriskua 
Ez da erraza bere identifikazioa. Ezaugarrietako bat da, haragia oinaren erditik behera ez dela urdintzen. Lagungarria izan daiteke kapelaren kolore argia, haragi horia eta oinaren gaineko sare zabal arrosa, haragiaren kolore horia agerian uzten duena. Boletus lupinus eta Boletus purpureus oso antzekoak dira, baina sare itxia dute eta ez dute gainazalaren kolorea agerian uzten.

Sasoia eta lekua 
Udan eta udazkenean agertzen da hostozabalen basoetan.

Banaketa eremua: Europa, baina arrarotzat jotzen da Europako ipar aldean.

Erreferentziak

Kanpo estekak 

Onddo pozoitsuak
Rubroboletus